酌六一泉頗懷昔遊
作者：周紫芝
朝代：宋

paragraphs: 孤山屹中流，長隄轉湖尾。
泯然懷昔遊，踴躍尚壯齒。
道人引清甘，一掬託分似。
重來固依然，歲月今有幾。
華堂失雄觀，缺甃久未理。
誰令走鼃黽，投筆便如鬼。
龍宮空一炬，狗盜忽四起。
佳處不負人，環山自湖水。
並遊適相契，况我二三子。
少留當何之，再來吾老矣。